Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 778

b) A mesterképzési szakon végzettek alkalmasak: – általános humán tájékozottságot igénylő munkakörök betöltésére, – megszerzett ismereteik birtokában a finnugor nyelvekkel, valamint egy-egy szakiránnyal összefüggő ismereteket igénylő munkakör betöltésére (kutatóintézeti munka, kulturális tevékenységhez kapcsolódó feladatkörök ellátása művelődési intézményekben, az államigazgatás és az önkormányzati igazgatás területén, továbbá anyanyelvileg jól felkészült szakembereket igénylő társadalmi szervezetekben), – kisebbségi kérdésekben tanácsadóként tevékenykedni hazai és nemzetközi szervezetekben, intézményekben; politikai, kulturális, gazdasági szakértőként dolgozni hazai és nemzetközi szervezetekben, – finn, az észt, a lett vagy más balti nyelvek magas szintű ismeretét előfeltételező feladatok ellátására, – megalapozottan értékelni a szakterületükön folyó tudományos munkát, és bekapcsolódni szűkebb szakterületük tudományos életébe (tudományszervezés, pályázati tevékenység, csatlakozás folyamatban levő projektekhez; konferenciákon való részvétel, publikációs tevékenység szakfolyóiratokban) – hatékonyan kommunikálni a finnugor nyelvek és kultúrák, illetve a választott szakirány kérdéseiről: különböző szempontok szerint bemutatni információkat, érveket és elemzéseket, önállóan véleményt alkotni idegen nyelven is, – szakmai konzultáció mellett egy részterületen önálló kutatásra, – publikációra és érett ismeretterjesztő és tudományos írásművek létrehozására, – a szaktudomány eredményeinek és problémáinak megismertetésére a szélesebb közönség számára, – szakmai önképzésre legalább egy élő idegen nyelven is.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes